จุรินทร์ รับร้านขายยาขาดแคลนหน้ากากอนามัย กระจายได้วันละ 25000 ชิ้น
จุรินทร์ สั่งตรวจสอบกักตุนหน้ากากอนามัย เผยกำลังการผลิตทั้งประเทศ 36 ล้านชิ้นต่อเดือน ส่งให้ร้านขายยาวันละ25000 ยอมรับยังไม่เพียงพอจากกรณีโลกโซเชียลมีการแชร์เรื่องราวของบุคคลอ้างเป็นคนสนิทผู้ติดตาม รมช.กระทรวงเกษตรและสหกรณ์ กักตุนหน้ากากอนามัยจำนวน 200 ล้านชิ้น โดยมีการไลฟ์สดผ่านเฟซบุ๊กของ นายศรสุวีร์ ภู่รวีรรัศวัชรี หรือ บอยตามที่ได้มีการรายงานไปแล้วนั้นล่าสุด วันที่ 9 มีนาคม 2563 ในรายการถามตรงๆ กับจอมขวัญ นายจุรินทร์ ลักษณวิศิษฏ์ รองนายกรัฐมนตรี และ รมว.พาณิชย์ เปิดเผยถึงกรณีดังกล่าวว่า ตนได้สั่งการให้ทางปลัดกระทรวงประสานงานไปแล้วเพื่อร่วมตรวจสอบข้อเท็จจริงว่าเป็นอย่างไร ซึ่งตอนนี้อยู่ระหว่างการตรวจสอบสำหรับการตรวจสอบหน้ากากอนามัยแบ่งเป็น 2 ด้าน คือ ในด้านปริมาณทั้งประเทศมีกำลังการผลิตได้ 36 ล้านชิ้นต่อเดือน หรือ 1.2 ล้านชิ้นต่อวัน ซึ่งเป็นหน้ากากอนามัยทางการแพทย์ ไม่เกี่ยวกับหน้ากากอนามัยทางเลือก ซึ่งมีการบริการจัดการโดยศูนย์กระจายหน้ากากอนามัยการแพทย์ จะมีตัวแทนของกระทรวงสาธารณสุข พร้อมด้วยกรมการค้าภายใน ตัวแทน รพ.เอกชน ตัวแทนโรงเรียนการแพทย์ รวมทั้งตัวแทนร้านขายยาเบื้องต้นได้ตกลงกันว่า หน้ากากอนามัยจำนวน 1.2 ล้านชิ้นต่อวัน ให้ตัวแทนกระทรวงสาธารณสุขรับไป 7 แสนชิ้น กระจายให้ รพ.ทุกสังกัดทั่วประเทศ ทั้งเอกชนและคลินิก ส่วนอีก 5 แสนชิ้น ให้กรมการค้าภายในบริการจัดการไปให้ประชาชน ร้านขายยาทั่วประเทศ การบินไทย และกลุ่มเสี่ยงอื่นๆส่วนเรื่องราคาหน้ากากอนามัยทางการแพทย์ ซึ่งขณะนี้เป็นสินค้าควบคุม จะขายได้ชิ้นละไม่เกิน 2.50 บาท หากพบเห็นว่าราคาเกินจากนี้ถือว่าผิดกฎหมายนายจุรินทร์ กล่าวว่า กรณีที่มีการกักตุนหน้ากากอนามัยซึ่งกำลังเป็นประเด็นขณะนี้ ทางกระทรวงพาณิชย์จะตรวจสอบในส่วนของสินค้าควบคุม ซึ่งคนที่เกี่ยวข้องเรื่องนี้ตนไม่รู้จัก ไม่รู้ว่าใคร กรณีนี้กระทรวงพาณิชย์จะเข้าไปดูในเรื่องของราคาและปริมาณ จะต้องตรวจสอบว่ามีอยู่จริงไหม ซึ่งเป็นหน้าที่ของปลัดกระทรวงพาณิชย์เป็นผู้ไปตรวจสอบสำหรับกรณีนี้ การผลิตหน้ากากอนามัยอยู่ในช่วงที่สถานการณ์ปกติ ซึ่งขณะนั้นมีกำลังการผลิตเดิมได้เดือนละ 30 ล้านชิ้น มีเหลือพอที่จะส่งออก แต่เมื่อสถานการณ์เปลี่ยนแปลงไปในช่วงโควิด-19 ส่งผลให้กำลังการผลิตเพิ่มเป็น 36 ล้านชิ้น เราก็ไม่อนุญาตให้มีการส่งออกอีกแล้ว เพราะต้องการให้ประเทศมีหน้ากากอนามัยพอใช้ก่อน และที่ผ่านมาไม่ได้รับรายงานถึงเรื่องนี้ แต่เมื่อรับทราบเรื่องแล้วก็ต้องไปตรวจสอบว่ามีการกักตุนไหม หากพบว่ามีอยู่จริงก็ต้องไปดูว่าเป็นหน้ากากอนามัยแบบใด ซึ่งต้องเป็นหน้ากากอนามัยทางการแพทย์ ขณะนี้มีการผลิตอยู่เพียง 11 โรงงานนายจุรินทร์ กล่าวต่อว่า ในส่วนของการส่งตัวแทนไปดูแลการผลิตของทั้ง 11 โรงงานนั้น สาเหตุที่มีตัวแทนของกองบัญชาการกองทัพไทย เนื่องจากกรมการค้าภายในได้ขอความร่วมมือไป เพื่อที่จะช่วยดูในเรื่องการผลิตและตัวเลขที่ออกมาเพื่อให้ศูนย์กระจายหน้ากากอนามัยได้รับทราบหใ้รู้สึกถึงความเข้มแข็งสำหรับกรณีร้านขายยาขาดแคลนหน้ากากอนามัย ซึ่งร้านขายยาถือว่าเป็นเอาต์เลตชนิดดหนึ่ง เช่นเดียวกับ ร้านธงฟ้า หรือร้านขายส่งทั่วไป เป็นหน้าที่ของกรมการค้าภายในต้องกระจายไปให้ ซึ่งได้มีตัวแทนร้านขายยามาร่วมประชุมอยู่ตลอด และได้รับกน้ากากอนามัยกระจายไป 25000 ชิ้นต่อวัน ซึ่งยอมรับว่ายังไม่เพียงพอ.
จุรินทร์ สั่งตรวจสอบกักตุนหน้ากากอนามัย เผยกำลังการผลิตทั้งประเทศ 36 ล้านชิ้นต่อเดือน ส่งให้ร้านขายยาวันละ 25000 ยอมรับยังไม่เพียงพอ
กักตุนหน้ากากอนามัย,ตุนหน้ากาก,โควิด-19,หน้ากากอนามัย,ศรสุวีร์ ภู่รวีรรัศวัชรี,จุรินทร์ ลักษณวิศิษฏ์,ข่าวทั่วไป